Csongrád Város Polgármesterétől



## 

## Száma: FJL/444-1/2021

## Témafelelős: Keller Ilona

# E l ő t e r j e s z t é s

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

Tárgy: a CSONGRÁDI VENDÉGVÁRÓ Szolgáltató Szociális Szövetkezet 2020. évi beszámolója

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A CSONGRÁDI VENDÉGVÁRÓ Szolgáltató Szociális Szövetkezet

1. Egyszerűsített éves beszámoló mérleg „A” változat és eredménykimutatás összköltség eljárással.

2. Kiegészítő melléklet

A CSONGRÁDI VENDÉGVÁRÓ Szolgáltató Szociális Szövetkezet gazdálkodásáról készült beszámoló alapján: a 2020. december 31-i mérleg főösszege: 25.642 eFt, nettó árbevétele: 11.387 eFt, adózott eredménye: -6.071,- eFt (veszteség).

A Szövetkezet árbevétele az előző évhez képest közel 3 millió forinttal csökken, ami elsősorban a pandémiás helyzetre vezethető vissza. A szövetkezet költségei szintén csökkentek, de az eddigi OFA támogatás jelentős csökkenése miatt, a 2020. évi gazdálkodását veszteséggel zárta.

**Határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

Elfogadom a CSONGRÁDI VENDÉGVÁRÓ Szolgáltató Szociális Szövetkezetnek az előterjesztés 1. számú melléklete szerinti 2020. évi beszámolóját.

A 2020. évi mérleg főösszegét 25.642 eFt-ban, adózott eredményét (veszteségét) -6.071 eFt-ban állapítom meg, amelynek eredménytartalékba helyezésére teszek javaslatot.

Felkérem az Igazgató Elnököt, hogy a közzététel érdekében szükséges intézkedéseket tegye meg.

Határidő: 2020. évi egyszerűsített beszámoló cégbírósághoz történő benyújtása: 2021.05.31.

Felelős: Benke Ágnes Igazgató Elnök

Erről értesítést kapnak:

1. Képviselő-testület tagjai,

2. Fejlesztési és Üzemeltetési Iroda és általa

3. Csongrádi Vendégváró Szolgáltató Szociális Szövetkezet

Csongrád, 2021. május 28.

Bedő Tamás

polgármester